A 2008-as idényt is a BMW Sauber csapatnál kezdte meg. Az első futamon Ausztráliában a 2. helyről rajtolt, de a verseny során vesztett pozíciójából. Miután egy biztonsági autós időszak alatt Nakadzsima Kazuki hátulról beleütközött, Kubica kénytelen volt feladni a versenyt. Kadzukit a következő versenyen tízhelyes rajtbüntetéssel sújtották az eset miatt. Malajziában a hatodik helyről indulva sikerült másodikként végeznie, ami addigi legjobb eredménye volt. A bahreini nagydíjon megszerezte mind a saját, mind a BMW első pole-pozícióját. A versenyt a 3. helyen fejezte be, ezzel zsinórban másodszor végzett a dobogón, a BMW pedig átvette a vezetést a konstruktőr-világbajnokságban.